title: 2011/603/ES: 2011 m. gegužės 10 d. Europos Parlamento sprendimas dėl Europos Sąjungos pagrindinių teisių agentūros 2009 finansinių metų sąskaitų uždarymo

text:
27.9.2011

               LT

               Europos Sąjungos oficialusis leidinys

               L 250/223

         EUROPOS PARLAMENTO SPRENDIMAS
   2011 m. gegužės 10 d.
   dėl Europos Sąjungos pagrindinių teisių agentūros 2009 finansinių metų sąskaitų uždarymo
   (2011/603/ES)
   EUROPOS PARLAMENTAS,

               —

               atsižvelgdamas į Europos Sąjungos pagrindinių teisių agentūros 2009 finansinių metų galutines metines ataskaitas,

               —

               atsižvelgdamas į Audito Rūmų ataskaitą dėl Europos Sąjungos pagrindinių teisių agentūros 2009 finansinių metų galutinių metinių ataskaitų kartu su Agentūros atsakymais (1),

               —

               atsižvelgdamas į 2011 m. vasario 15 d. Tarybos rekomendaciją (05892/2011 – C7–0052/2011),

               —

               atsižvelgdamas į EB sutarties 276 straipsnį ir Sutarties dėl Europos Sąjungos veikimo 319 straipsnį,

               —

               atsižvelgdamas į 2002 m. birželio 25 d. Tarybos reglamentą (EB, Euratomas) Nr. 1605/2002 dėl Europos Bendrijų bendrajam biudžetui taikomo finansinio reglamento (2), ypač į jo 185 straipsnį,

               —

               atsižvelgdamas į 2007 m. vasario 15 d. Tarybos reglamentą (EB) Nr. 168/2007, įsteigiantį Europos Sąjungos pagrindinių teisių agentūrą (3), ypač į jo 21 straipsnį,

               —

               atsižvelgdamas į 2002 m. lapkričio 19 d. Komisijos reglamentą (EB, Euratomas) Nr. 2343/2002 dėl finansinio pagrindų reglamento, skirto įstaigoms, minėtoms Tarybos reglamento (EB, Euratomas) Nr. 1605/2002 dėl Europos Bendrijų bendrajam biudžetui taikomo finansinio reglamento (4) 185 straipsnyje, ypač į jo 94 straipsnį,

               —

               atsižvelgdamas į Darbo tvarkos taisyklių 77 straipsnį ir į VI priedą,

               —

               atsižvelgdamas į Biudžeto kontrolės komiteto pranešimą ir į Piliečių laisvių, teisingumo ir vidaus reikalų komiteto nuomonę (A7–0130/2011),

               1.

               pritaria Europos Sąjungos pagrindinių teisių agentūros 2009 finansinių metų sąskaitų uždarymui;

               2.

               paveda Pirmininkui perduoti šį sprendimą Europos Sąjungos pagrindinių teisių agentūros direktoriui, Tarybai, Komisijai ir Audito Rūmams ir pasirūpinti, kad jis būtų paskelbtas Europos Sąjungos oficialiajame leidinyje (L serijoje).

            Pirmininkas

         Jerzy BUZEK

            Generalinis sekretorius

         Klaus WELLE

      (1)  OL C 338, 2010 12 14, p. 10.

      (2)  OL L 248, 2002 9 16, p. 1.

      (3)  OL L 53, 2007 2 22, p. 1.

      (4)  OL L 357, 2002 12 31, p. 72.


title: Papildymas 2007 m. liepos 23 d. Tarybos sprendimo 2007/543/EB dėl Bulgarijos ir Rumunijos prisijungimo prie Konvencijos dėl Europos policijos biuro įsteigimo (Europolo konvencijos) ( OL L 200, 2007 8 1 )

text:
30.10.2007

               LT

               Europos Sąjungos oficialusis leidinys

               L 284/26

      PAPILDYMAS

   2007 m. liepos 23 d. Tarybos sprendimo 2007/543/EB dėl Bulgarijos ir Rumunijos prisijungimo prie Konvencijos dėl Europos policijos biuro įsteigimo (Europolo konvencijos)
   (Europos Sąjungos oficialusis leidinys L 200, 2007 m. rugpjūčio 1 d.)
   Šios konvencijos ir protokolų versijos bulgarų ir rumunų kalbomis bus paskelbtos Oficialiojo leidinio specialiajame leidinyje vėliau.
   Europolo konvencija ir

               —

               1996 m. liepos 24 d.,

               —

               1997 m. birželio 19 d.,

               —

               2000 m. lapkričio 30 d.,

               —

               2002 m. lapkričio 28 d.,

               —

               2003 m. lapkričio 27 d.

         protokolai.


title: Draudimo rūkyti Europos Parlamento patalpose reglamentavimas – 2011 m. kovo 23 d. Biuro sprendimas

text:
2.4.2011

               LT

               Europos Sąjungos oficialusis leidinys

               C 102/8

         DRAUDIMO RŪKYTI EUROPOS PARLAMENTO PATALPOSE REGLAMENTAVIMAS
   2011 m. kovo 23 d. Biuro sprendimas
   2011/C 102/04
   BIURAS,
   atsižvelgdamas į Europos Parlamento darbo tvarkos taisyklių 23 straipsnio 2 dalį,
   atsižvelgdamas į 2011 m. vasario 11 d. pateiktą Prevencijos ir saugos darbe konsultacinio komiteto nuomonę,
   kadangi:

               (1)

               Savo 2007 m. spalio 24 d. rezoliucijoje dėl Žaliosios knygos „Europa be tabako dūmų: politikos alternatyvos ES mastu“ (1) ir 2009 m. lapkričio 26 d. rezoliucijoje dėl aplinkos be dūmų (2) Europos Parlamentas ragina Biurą vykdyti savo pareigą ir parodyti pavyzdį, t. y. uždrausti rūkyti visose Europos Parlamento vietose nedarant jokių išimčių ir griežtai taikyti šį draudimą, kuris turėtų įsigalioti nedelsiant.

               (2)

               Atsižvelgdama į Tarybos sprendimą 2004/513/EB, Europos Sąjunga ratifikavo PSO tabako kontrolės pagrindų konvenciją, kurios 8 straipsnio 1 dalyje susitariančios šalys pripažįsta, kad esama mokslinių įrodymų, jog tabako dūmai gali sukelti mirtį, ligas ir negalią, ir kurios 8 straipsnio 2 dalyje nustatoma susitariančių šalių prievolė patvirtinti veiksmingas teisines, vykdomąsias, administracines ir (arba) kitas priemones, kuriomis siekiama apsaugoti nuo tabako dūmų poveikio uždarose darbo patalpose.

               (3)

               Tarybos direktyvoje 89/391/EEB 5 straipsnyje nustatoma, kad darbdavys privalo užtikrinti darbuotojų saugą ir rūpintis jų sveikata visais su darbu susijusiais aspektais.

               (4)

               Moksliškai įrodyta, kad pasyvus rūkymas labai pavojingas sveikatai, Europos Parlamentas privalo apsaugoti savo narius, personalą ir kitus patalpų naudotojus nuo pavojų, kurių galima išvengti, sveikatai ir nemalonių pojūčių, kylančių dėl pasyvaus rūkymo.

               (5)

               Europos Parlamento, kaip darbdavio, teisinė prievolė yra apsaugoti savo personalą nuo pavojų sveikatai darbo vietoje.

               (6)

               Europos Parlamentas, kaip institucija, turi imtis visų reikalingų priemonių, siekdamas apsisaugoti nuo galimų ieškinių atlyginti žalą.

               (7)

               Atsižvelgiant į pavojus sveikatai, susijusius su pasyviu ir aktyviu rūkymu, pageidautina, kad Europos Parlamentas teiktų savo nariams, padėjėjams ir personalui informaciją siekiant ugdyti sąmoningumą pasyvaus ir aktyvaus rūkymo pavojų klausimais ir pateiktų paramos programas asmenims, kurie nori mesti rūkyti.

               (8)

               Dėl šios priežasties Europos Parlamentas remia tikslą pasiekti, kad jokiose jo patalpose nebūtų rūkoma, išskyrus vienintelę išimtį – specialiai tam numatytas vietas patalpose.

               (9)

               Būtina užtikrinti, kad būtų veiksmingai vykdomas draudimas rūkyti pagal šias taisykles. Taigi draudimą reikia papildyti tinkamomis procedūromis, kurias taikant bus galima užtikrinti, kad prireikus būtų taikomos veiksmingos, proporcingos ir atgrasomosios sankcijos,

         NUSPRENDĖ:
   1 straipsnis
   1.   Draudžiama rūkyti visose Europos Parlamento patalpose, įskaitant informacijos biurus valstybėse narėse ir ryšių palaikymo biurą Vašingtone, išskyrus vienintelę išimtį – specialiai tam numatytas vietas, išvardytas priede.
   Kvestoriai gali nuspręsti dėl bet kokių tolesnių priedo pakeitimų.
   2.   Rūkyti taip pat draudžiama tarnybiniuose automobiliuose ir kitose transporto priemonėse, kurias suteikia Institucija.
   2 straipsnis
   1.   Apie šias taisykles pranešama nariams, jų padėjėjams ir personalui.
   2.   Prie įėjimo ir visose viešose Europos Parlamento pastatų vietose turi būti patalpinti aiškiai matomi draudimo rūkyti, kaip nustatyta 1 straipsnyje, ženklai, išskyrus specialiai tam numatytas vietas, išvardytas priede. Tiksli rūkymui skirta vieta nurodoma aiškiai tam, kad Parlamento nariai, jų padėjėjai ir personalas būtų informuoti apie vietas, kuriose leidžiama rūkyti. Parlamento patalpose neturi būti visiems skirtų peleninių, išskyrus specialiai tam skirtas vietas ir vietas netoli nuo įėjimo į Parlamento patalpas.
   3.   Politinių frakcijų vadovai turi priminti atitinkamų frakcijų nariams ir personalui, kad būtina paisyti šių taisyklių.
   3 straipsnis
   Personalo generalinis direktoratas, bendradarbiaudamas su Prevencijos ir saugos darbe konsultaciniu komitetu, parengia aktyvaus ir pasyvaus rūkymo rizikos prevencijos strategiją ir įgyvendina integruotą priemonių paketą, siekiant suteikti Parlamento nariams, padėjėjams ir personalui informaciją, skirtą sąmoningumui pasyvaus ir aktyvaus rūkymo klausimais ugdyti, ir pasiūlyti pagalbos programas, skirtas asmenims, kurie nori mesti rūkyti.
   4 straipsnis
   Visi asmenys, nesilaikantys šių taisyklių, turi būti tuojau pat paprašyti nustoti rūkyti (žodinis perspėjimas). Generalinis sekretorius atsakingas už tai, kad būtų užtikrinta, jog šių taisyklių būtų laikomasi.
   5 straipsnis
   1.   Visiems nariams, kurie net ir po žodinio perspėjimo, kaip nurodyta 4 straipsnyje, ir toliau nesilaiko taisyklių, kvestorių ir pirmininko įgaliojimu turi būti taikomos sankcijos, nustatytos 6 straipsnyje.
   2.   Visiems nariams ar akredituotiems padėjėjams, kurie net ir po žodinio perspėjimo, kaip nurodyta 4 straipsnyje, ir toliau nesilaiko taisyklių, generalinio sekretoriaus įgaliojimu turi būti taikomos sankcijos, nustatytos 7 straipsnyje.
   3.   Visiems vietiniams padėjėjams, lankytojams ar kitiems asmenims, kurie yra Parlamento patalpose (pvz., paslaugų teikėjai ir išorės įmonių personalas), kurie net ir po žodinio perspėjimo, kaip nurodyta 4 straipsnyje, ir toliau nesilaiko taisyklių, generalinio sekretoriaus įgaliojimu turi būti taikomos sankcijos, nustatytos 8 straipsnyje.
   6 straipsnis
   1.   Generalinis sekretorius praneša kvestoriams kiekvieno nario, atsisakiusio laikytis šių taisyklių, pavardę. Tada kvestoriai nusiunčia šiems nariams oficialų pranešimą – raštišką perspėjimą (geltonąją kortelę), kuriame juos informuoja, kad pakartotinai pažeidus taisykles bus taikomos finansinės sankcijos.
   2.   Jeigu narys šias taisykles pažeidžia pakartotinai, pirmininkas, kvestoriams pateikus pasiūlymą, priima sprendimą dėl sankcijų atitinkamam nariui taikymo (raudonoji kortelė). Sankcijos suma lygi vienos dienos dienpinigiams. Šis suma išskaičiuojama tiesiogiai iš bendroms išlaidoms kompensuoti skirtos išmokos.
   3.   Narys, kuriam taikoma sankcija, per 15 darbo dienų nuo pranešimo pateikimo pirmininkui gali pateikti raštišką skundą. Dėl tokio skundo stabdomas sprendimo vykdymas. Biuras per du mėnesius nuo skundo pateikimo dienos praneša skundą pateikusiam asmeniui apie savo pagrįstą sprendimą.
   7 straipsnis
   1.   Jeigu šias taisykles pakartotinai pažeidžia pareigūnas, kiti personalo nariai ar akredituotas padėjėjas, generalinis sekretorius siunčia oficialų pranešimą – raštišką perspėjimą (geltonąją kortelę) atitinkamam asmeniui, kuriame jis informuojamas, kad bus taikomos drausminės sankcijos.
   2.   Jeigu pareigūnas, kiti personalo nariai ar akredituotas asistentas nuolat pažeidžia šias taisykles, jiems turi būti taikomos drausminės procedūros, kaip nurodyta Tarnybos nuostatuose.
   3.   Visi asmenys, kuriems taikomos sankcijos, kaip nurodyta šiame straipsnyje, pagal Europos Sąjungos pareigūnų tarnybos nuostatų ir kitų tarnautojų įdarbinimo sąlygų 90 straipsnį gali pateikti skiriančiajai institucijai apeliacinį skundą.
   8 straipsnis
   Jeigu šias taisykles pakartotinai pažeidžia vietos asistentai, lankytojai ar kiti Parlamento patalpose esantys asmenys, jie bus tuojau pat palydėti prie išėjimo iš tų patalpų.
   9 straipsnis
   Šios taisyklės keičia 2004 m. liepos 13 d. Biuro sprendimą, kuriuo nustatomos taisyklės, susijusios su Europos Parlamento patalpomis. Jos įsigalioja kitą dieną po paskelbimo Oficialiajame leidinyje.
   10 straipsnis
   Šios taisyklės įvertinamos praėjus dvejiems metams nuo jų įsigaliojimo.

      (1)  P6_TA(2007) 0471.

      (2)  P7_TA(2009) 0100.

      PRIEDAS
      Specialiai rūkymui skirtų vietų sąrašas:

                     Briuselis

                                          1.

                                          ASP 00G110 ES

                              Narių baras (2 rūkymo patalpos)

                                          2.

                                          PHS 03C011 ES

                              Patalpa šalia baro prie didžiosios posėdžių salės

                     Liuksemburgas

                                          1.

                                          KAD 00C720b RE

                                          2.

                                          GOL 00A700b RE

                                          3.

                                          SCH 01A701 RE

                                          4.

                                          TOA 00A891 CI

                              Poilsio zona (1 rūkymo patalpa)

                                          5.

                                          TOB 00B834 ES

                                          6.

                                          PRE 00A720 ES

                              1 rūkymo patalpa

                     Strasbūras

                                          1.

                                          WIC M-1721 RE

                              Baras „Gulbės“

                                          2.

                                          LOW C01101

                              Narių baras (1 rūkymo patalpa)


title: 2010/778/ES: 2010 m. gruodžio 15 d. Komisijos sprendimas, kuriuo iš dalies keičiamas Sprendimas 2006/944/EB Europos bendrijai ir kiekvienai valstybei narei, vadovaujantis Tarybos sprendimu 2002/358/EB, nustatantis atitinkamus išmetamų teršalų kiekius pagal Kioto protokolą (pranešta dokumentu Nr. C(2010) 9009)

text:
16.12.2010

               LT

               Europos Sąjungos oficialusis leidinys

               L 332/41

         KOMISIJOS SPRENDIMAS
   2010 m. gruodžio 15 d.
   kuriuo iš dalies keičiamas Sprendimas 2006/944/EB Europos bendrijai ir kiekvienai valstybei narei, vadovaujantis Tarybos sprendimu 2002/358/EB, nustatantis atitinkamus išmetamų teršalų kiekius pagal Kioto protokolą
   (pranešta dokumentu Nr. C(2010) 9009)
   (2010/778/ES)
   EUROPOS KOMISIJA,
   atsižvelgdama į Sutartį dėl Europos Sąjungos veikimo,
   atsižvelgdama į 2002 m. balandžio 25 d. Tarybos sprendimą 2002/358/EB dėl Jungtinių Tautų bendrosios klimato kaitos konvencijos Kioto protokolo patvirtinimo Europos bendrijos vardu ir bendro jame numatytų įsipareigojimų vykdymo (1), ypač į 3 jo straipsnį,
   kadangi:

               (1)

               Komisijos sprendime 2006/944/EB (2) nustatyti leistini išmetamųjų teršalų kiekiai, kurių turės laikytis Sąjunga ir valstybės narės penkerius Kioto protokole numatyto pirmojo įsipareigojimų laikotarpio metus.

               (2)

               Sprendime 2006/944/EB nustatyti išmetamųjų teršalų kiekiai grindžiami negalutiniais duomenimis, nes 2006 m. gruodžio 31 d. bazinių metų išmetamųjų teršalų duomenys dar nebuvo nustatyti.

               (3)

               Po peržiūrų, atliktų pagal Jungtinių Tautų bendrosios klimato kaitos konvencijos Kioto protokolo 8 straipsnį, taikant Sprendime 2006/944/EB nustatytą metodiką, turėtų būti atitinkamai nustatyti leistini galutiniai išmetamųjų teršalų kiekiai, kurių turės laikytis Sąjunga ir valstybės narės.

               (4)

               Danija yra susirūpinusi dėl jai numatyto išmetamųjų teršalų kiekio baziniais metais, nes pagal Komisijos sprendimo 2005/166/EB (3) 23 straipsnį pateiktoje ataskaitoje ji nurodė labai mažą baziniais metais išmestą teršalų kiekį. Siekiant visapusiškai atsižvelgti į Danijos ypatingą ir unikalią situaciją, kurią 2002 m. vykstant Sprendimo 2002/358/EB priėmimo procedūrai pripažino Taryba, susidariusią dėl to, kad jos išmetamųjų teršalų kiekis baziniais metais buvo labai mažas, o kiekybiniai įsipareigojimai mažinti išmetamuosius teršalus pagal minėto sprendimo II priedą yra vieni didžiausių, Sąjunga turėtų Danijai perduoti 5 mln. nustatytosios normos vienetų, kad būtų užtikrintas Jungtinių Tautų bendrosios klimato kaitos konvencijos Kioto protokole numatyto pirmojo įsipareigojimų laikotarpio įsipareigojimų laikymąsis. Komisija deramai atsižvelgė į Danijos įsipareigojimą pirmojo įsipareigojimų laikotarpio pabaigoje panaikinti visus po šio perdavimo likusius apyvartinius taršos leidimus.

               (5)

               Todėl Sprendimą 2006/944/EB reikėtų atitinkamai iš dalies pakeisti.

               (6)

               Šiame sprendime numatytos priemonės atitinka Klimato kaitos komiteto nuomonę,

         PRIĖMĖ ŠĮ SPRENDIMĄ:
   1 straipsnis
   Sprendimas 2006/944/EB iš dalies keičiamas taip:

               1.

               2 straipsnis pakeičiamas taip:
               „2 straipsnis
               Sprendimo 2002/358/EB II priede pateiktų Sąjungos išmetamų teršalų kiekio ir valstybių narių išmetamųjų teršalų kiekių sumos skirtumą, lygų 19 357 532 anglies dioksido ekvivalento tonoms, Sąjunga panaudoja išleisdama nustatytosios normos vienetus.“

               2.

               Priedas keičiamas šio sprendimo priedu.

         2 straipsnis
   Sąjungos registro vyriausiasis administratorius 5 milijonus (5 000 000) šių nustatytosios normos vienetų perkelia Kioto protokolo šaliai, turinčiai sąskaitą Danijos registre.
   3 straipsnis
   Šis sprendimas skirtas valstybėms narėms.

      Priimta Briuselyje 2010 m. gruodžio 15 d.

            Komisijos vardu

         Connie HEDEGAARD

            Komisijos narė

      (1)  OL L 130, 2002 5 15, p. 1.

      (2)  OL L 358, 2006 12 16, p. 87.

      (3)  OL L 55, 2005 3 1, p. 57.

      PRIEDAS

         Kioto protokole numatytu pirmuoju kiekybinių įsipareigojimų riboti ir mažinti išmetamųjų teršalų kiekį laikotarpiu Sąjungai ir valstybėms narėms nustatyti atitinkami išmetamųjų teršalų kiekiai anglies dioksido ekvivalento tonomis

                  Europos Sąjunga (1)

                  19 621 381 509

                  Belgija

                  673 995 528

                  Danija

                  273 827 177

                  Vokietija

                  4 868 096 694

                  Airija

                  314 184 272

                  Graikija

                  668 669 806

                  Ispanija

                  1 666 195 929

                  Prancūzija

                  2 819 626 640

                  Italija

                  2 416 277 898

                  Liuksemburgas

                  47 402 996

                  Nyderlandai

                  1 001 262 141

                  Austrija

                  343 866 009

                  Portugalija

                  381 937 527

                  Suomija

                  355 017 545

                  Švedija

                  375 188 561

                  Jungtinė Karalystė

                  3 396 475 254

                  Bulgarija

                  610 045 827

                  Čekija

                  893 541 801

                  Estija

                  196 062 637

                  Kipras

                  Netaikoma

                  Latvija

                  119 182 130

                  Lietuva

                  227 306 177

                  Vengrija

                  542 366 600

                  Malta

                  Netaikoma

                  Lenkija

                  2 648 181 038

                  Rumunija

                  1 279 835 099

                  Slovėnija

                  93 628 593

                  Slovakija

                  331 433 516

         (1)  Išmetamųjų teršalų kiekis, nustatytas Sprendimo 2002/358/EB II priede išvardytoms šalims, siekiant bendrai įgyvendinti pagal Kioto protokolo 3 straipsnio 1 dalį prisiimtus įsipareigojimus, vadovaujantis šio protokolo 4 straipsniu ir Sprendimu 2002/358/EB.